கேள்வி: மாணாக்கர் இலக்கணம் குறித்து விரிவாக சொல்லுங்கள்.
பதில்: மாணாக்கர் இலக்கணம் என்று நன்னூல் எவரெல்லாம் பாடம் கேட்பதற்குரிய மாணாக்கர் ஆவர் என்று வரையறுக்கப்பட்டுள்ளது. # தன்மகன், # தன்னுடைய ஆசிரியர் மகன், # நாட்டையாளும் அரசன் மகன், # பொருளை மிகுதியாக வாரிவழங்குபவன், # தன்னை வணங்கி வழிபடுபவன், # சொல்லும் பொருளை விரைந்து ஏற்றுக் கொள்ளும் திறனுடையோன் ஆகிய அறுவருக்கே நூலைக் கற்பிக்க வேண்டும். இவர்களே மாணாக்கர் ஆவதற்கு தகுதியுள்ளவர்கள் என்று கூறப்பட்டுள்ளது. தன்மகன் ஆசான் மகனே மன்மகன் பொருள்நனி கொடுப்போன் வழிபடு வோனே உரைகோ ளாளறகு உரைப்பது நூலே. - நன்னூல் 37 தன்மக னாசான் மகனே மன்மகன் பொருணனி கொடுப்போன் வழிபடு வோனே உரைகோ ளாளற் குரைப்பது நூலே . - நன்னூல் 37 (மூலம்) முதற்றர மாணவர்கள் - அன்னப்பறவையும் பசுவையும் போன்றவர். நடுத்தர மாணவர்கள் - மண்ணையும் கிளியையும் போன்றவர். கடைத்தர மாணவர்கள் - ஓட்டைக்குடத்தையும் ஆட்டையும் எருமையையும் பன்னாடையையும் போன்றவர். அன்ன மாவே மண்ணொடு கிளியே இல்லிக் குடமா டெருமை நெய்யரி அன்னர் தலையிடை கடைமா ணாக்கர். - நன்னூல் 38 (மூலம்) அடிக்குறிப்புகள்